ועדת הכלכלה, כנסת 20, פרוטוקול מספר 590, 2017-10-25 09:30

איתן כבל: בוקר טוב לכם, למנהלת הוועדה, ליועצות המשפטיות, לרשמת, לדובר, אורחים נכבדים.

איתן כבל: אני שמח לפגוש אתכם.

איתן כבל: מי שעוד לא יודע, אנחנו נוהגים לפתוח את ימי הדיונים של הוועדה בהקראה של שיר, ככה להתחיל את היום בסבבה.

איתן כבל: אז מקווה שגם אתם תאהבו את השיר, שיר יחסית מוכר, 'נשבעתי עיני' של נתן אלתרמן.

איתן כבל: "נשבעתי, עיני, כי נשוב ונראנה / כי נוסיף לקולה לתמוה / ישנן יפות יותר ממנה / אך אין יפה כמוה / בעבור הברק את עציו להכיר / הוארו במראות / כוחה וצלצולה / רציתי כי תחשוב שאני בהיר / וידי טהורות ודעתי צלולה / רציתי לה לומר שאני מן גדי / ומגע אצבעה בצמרי הצית חג / בענן מרחקים של פסיעה מנגדי / שתפשיל צווארה ותצחק ותצחק / ובחוץ, / השדרות, / בנשימה נטולה / מלאו אושר / טפחו / ביקשו סעד / והסתיו, והסתיו נשא שיר ותהילה / לעירו הלובשת סער.

איתן כבל: " איזה כיף להתחיל את היום אחרי השיר הזה.

איתן כבל: אז קודם כל אנחנו נברך את מיכאל אטלן, מנכ"ל הרשות להגנת הצרכן ולסחר הוגן.

איתן כבל: ברוך הבא בצל קורתנו.

איתן כבל: אנחנו מכירים אותך בצל קורה אחרת.

איתן כבל: אני מקווה שתפעל פה לא פחות ממה שפעלת אז.

איתן כבל: ודאי שהכוונה מן הצד השני, כי אני זוכר אותך מלא עזוז.

איתן כבל: אני באמת מקווה שהפעם תיתן את כל מה שיש לך, כי תיכף אתה תשמע, חוק שאתם מביאים ושאני שמח שאתם מביאים אותו, תראה שלכל מטבע יש כמה צדדים, לא רק שניים.

<מיכאל אטלן: תודה רבה.

איתן כבל: מכל הלב, ואנחנו גם נשב בימים הקרובים כדי לראות את הדברים לבקשתך.

איתן כבל: ג'וש גולדשמיד כבר היה אצלנו, אבל אם כבר עסקנו בברכות אז לא נפסח גם עליך.

איתן כבל: ברכות, אתה עכשיו מנכ"ל המועצה הישראלית לצרכנות.

איתן כבל: שיהיה לך בהצלחה.

איתן כבל: אנחנו פותחים את היום בהצעת חוק הגנת הצרכן (תיקון מס' 54) (מכירה מיוחדת), התשע"ז-2017.

איתן כבל: שר הכלכלה והתעשייה מקדם את העניין הזה.

איתן כבל: זה דבר חשוב ודחוף לו.

איתן כבל: הוא גם התייחס לזה בהרחבה במליאת הכנסת ובכמה וכמה הזדמנויות.

איתן כבל: בכוונתנו, אני כבר אומר את זה, כמו שכאן אני מכיר כבר חלק נכבד מהאנשים שיושבים סביב השולחן שהחוק יעבור.

איתן כבל: זאת אומרת, שאף אחד לא יטעה.

איתן כבל: זה לא מצב שמישהו יכול ללכת לחשוב, וואו, היה היום איזשהו עניין – החוק עובר, אני כבר מודיע.

איתן כבל: כל השאלה היא כזאת: אם אלה שבאו להפריע לי להעביר את החוק יפריעו לשם ההפרעה או שהם מבינים שהחוק עובר ויעזרו לנו לתקן אותו בצורה מכובדת.

איתן כבל: זאת אומרת, שזה יהיה הסיפור.

איתן כבל: אנחנו לא מתיימרים, בוודאי לא בממשלה, גם אפ היא רוצה להתיימר, היא לא מסוגלת להוציא מתחת ידה איזה עניין ראוי להעביר לנו אותו.

איתן כבל: אבל בכל זאת אנחנו כאן בכנסת הח"כים יחד אתכם בשיתוף פעולה מלא.

איתן כבל: דבר אחד אני אומר, אני כבר מסתכל על חלק מכם – נא לתלות את שק הדמעות בחוץ.

איתן כבל: בסדר?

איתן כבל: אל תגרמו לנו לשברון לב.

איתן כבל: שנהיה ענייניים, נהיה מדויקים, ולא נתפרץ, גברתי.

איתן כבל: אני כבר אומר את זה לך, מבעוד מועד.

<לאה ורון: עורכת-דין נופר טל.

איתן כבל: כן, אני יודע.

<נופר טל: אני רק רוצה לומר, אז אמרת ששום רשת קמעונאית לא תיפול, זה היה לפני שנתיים - - -

איתן כבל: אני לא אחראי על הניהול שלהם.

איתן כבל: עם כל הכבוד, אלה שתי פרשיות שונות לחלוטין.

<נופר טל: זו סתם אנקדוטה.

<אתי בנדלר: סתם אנקדוטה, שאם נפלה רשת כלשהי, אני מניחה שזה לא בגלל חוק הגנת הצרכן

איתן כבל: בוודאי, בוודאי.

<נופר טל: חלילה.

איתן כבל: הרי ברור כשמש לאור הירח שזה לא העניין.

איתן כבל: אבל בסדר, אמרת, אנחנו ענינו.

איתן כבל: מי מציג את החוק?

איתן כבל: בבקשה.

<מיכאל אטלן: אני מיכאל אטלן, הממונה על הרשות להגנת הצרכן ולסחר הוגן.

<מיכאל אטלן: תודה רבה על הברכות.

<מיכאל אטלן: אני כבר שמעתי חלק גדול מאוד מהאנשים כך שאני לא חושב שאני אופתע הרבה כאן.

<מיכאל אטלן: זו גם אותה דינמיקה שאני מכיר מהגנה על זכויות העובדים.

<מיכאל אטלן: אגב, אנקדוטה אישית, אם יורשה לי.

<מיכאל אטלן: כשהגענו ממשרד העבודה למשרד התמ"ת, הבוס הישיר שלי אמר לי, תכין הרצאה על השווה והשונה בין הגנת הצרכן לבין ההגנה על העובדים.

<מיכאל אטלן: אמרתי לו, אתה מטורף?

<מיכאל אטלן: זה שני עולמות שונים.

<מיכאל אטלן: אבל בשני המקרים זה חוק מגן, קוגנטי, שמושתת על ההנחה שיש צד אחד חלש יותר באופן אינהרנטי, ולכן המחוקק מתערב.

<מיכאל אטלן: מהבחינה הזאת, זה מאוד דומה.

<מיכאל אטלן: החוק נולד מאיתור על-ידי הרשות, עוד לפני שבאתי, של בעיה חברתית שקשורה במבצעים.

<מיכאל אטלן: אבל הבעיה היא לא בקיומם של המבצעים.

<מיכאל אטלן: הצרכן, ואני ביניהם, אוהב מבצעים ובלבד שהם אמיתיים, והבעיה היא ריבוי של מבצעים פיקטיביים בין אם זה בכוונה, בין אם זה כתוצאה, זה לא משנה מבחינת הטעיית הצרכן.

<מיכאל אטלן: דוגמה אחת שאני אתן ואחר-כך אני אשמח שתשמעו דוגמאות מהשטח מסגנית הממונה וראש אגף חקירות אניטה יצחק.

<מיכאל אטלן: אני התלוויתי לביקור בסופר כלשהו, שני קטשופים ביחד במחיר אחד, 14.90.

<מיכאל אטלן: אני חשדן, אני מחפש קטשופ דומה לבד, אני רואה קטשופ דומה לבד, 14.90.

<מיכאל אטלן: וואלה, צדיקים.

<מיכאל אטלן: אחר-כך עולים ובודקים את המחירים קודם, לפני שלושה ימים הם נמכרו ב-10.90.

<מיכאל אטלן: אז הרווחתי אבל פחות ממה שחשבתי שהרווחתי.

איתן כבל: דרך אגב, עם השמפו זה עובד חזק.

<אניטה יצחק: זה עובד חזק עם הכול.

<מיכאל אטלן: אם הוועדה רוצה להתחיל בדוגמאות, אפשר להתחיל בדוגמאות.

<מיכאל אטלן: אם אתם רוצים ברצף ולחזור לדוגמאות, אז איך שהוועדה רוצה.

איתן כבל: אני לא זקוק לדוגמאות.

איתן כבל: כולנו צרכנים, אני מכיר את זה שכמעט אף פעם אתה לא מצליח להגיע לחנות, למקום שפרסם שיש אצלו מבצע, והמלאי לא אזל.

איתן כבל: זאת אומרת, נדיר שאתה מצליח למצוא, ואם מצאת, אז הדברים הטובים שרצית הם תמיד במחסור.

איתן כבל: ועוד דבר, הרבה פעמים אתה מגיע בשביל לקנות את המוצר ואתה יוצא עם הרבה יותר מהמוצר שאתה – בסדר, זו שיטת שיווק.

איתן כבל: אני לא מתנגד.

איתן כבל: אנחנו נדון בזה, יש בזה סוג של הטעיה.

איתן כבל: סיפרו לי ש"פרטנר" היו צריכים למישהו תשלום, היו חייבים לו, קורה.

איתן כבל: והם החזירו לו, במקום לתת לו כסף, אז הם שלחו לו סכום שהוא יוכל לקנות מהם.

איתן כבל: מה, ב-25 שקלים הוא יכול לקנות משהו?

איתן כבל: אפילו אוזניה אחת כמו שצריך אתה לא יכול לקנות בסכום הזה.

איתן כבל: ולא רק שהחזיר להם את ה-25 שקלים, הוא עוד ישלם להם על זה.

איתן כבל: הדברים הקטנים האלה, זה בעצם החוק הזה, אחרי שעסקנו במועדוני לקוחות שהסדרנו את הסיפור.

איתן כבל: עכשיו אנחנו עוברים לדברים הקטנים.

איתן כבל: אתי, אני רוצה להזכיר לך שבהתחלה רצינו להביא את המבצעים האלה ומי התנגד?

איתן כבל: משרד הכלכלה, אני אזכיר לך, ואמר, לא, זה לא מתאים.

איתן כבל: אבל בסדר, אתה חונן לאדם דעת ומלמד לאנוש בינה.

איתן כבל: ואנחנו יודעים להתקדם עם העניין הזה.

איתן כבל: אז בבקשה, לא צריך דוגמאות, בואו נתקדם.

<מיכאל אטלן: אגב, מי שהתנגד זה שר הכלכלה, לא משרד הכלכלה.

איתן כבל: נדיר ששר בא עם דעה עצמאית מהבית.

איתן כבל: כשהוא מגיע ורוצה להעלות רעיון, רק סיפורי העוועים מהפקידוּת מה עלול לקרות למשק, הוא אומר, טוב, טוב, אני מרים ידיים, אני נצמד אל הקיר.

איתן כבל: אני מכיר את זה.

איתן כבל: אני תמיד אומר, אני רק נראה טוב, אבל אני כבר זקן.

<מיכאל אטלן: מבחינתנו, המבצעים הפיקטיביים הם בעיה חברתית חמורה משתי בחינות.

<מיכאל אטלן: כפי שאתה אמרת, זה סוג של הטעיה, בין אם זה מכוון ובין אם זה תוצאתי, זה לא משנה מבחינת הצרכן, הוא מוטעה בפועל, הוא מקבל מצג שווא של כדאיות של עסקה.

<מיכאל אטלן: בזה ההטעיה.

<מיכאל אטלן: זה כלי שיווקי נכון, וכלי שיווקי זה אומר שזה בונה על הטיות קוגניטיביות של צרכנים.

<מיכאל אטלן: מהבחינה הזאת יש ספרות רחבה מאוד על הניצול לרעה שעושים בהטיה הקוגניטיבית הזאת, של הנטייה לראות 'מבצע', אז שווה לי לקנות, אני בודק פחות.

<מיכאל אטלן: ואם אתם רוצים הרחבה על הממצאים של הספרות הזאת, הכלכלנית הראשית שלנו תוכל להרחיב.

<מיכאל אטלן: יש כוח למילה 'מבצע', יש כוח למילה 'סייל', יש כוח למילים האלה.

<מיכאל אטלן: הכוח הזה פועל לשני הכיוונים.

עבד אל חכים חאג' יחיא: לפעמים קונים שאתה לא צריך - - -

<אניטה יצחק: יש כוח למילה, ומנגד אנחנו רוצים לוודא שגם אם הצגנו זה באמת מבצע וזאת הצגה נכונה.

<אניטה יצחק: ולא איזשהו תעתוע.

<אניטה יצחק: הרבה מאוד משחק עם מחיר ייחוס.

<אניטה יצחק: יש הרבה מאוד פרקטיקות מאוד בעיתיות.

איתן כבל: דרך אגב, הסדרנו את זה עם הקרקעות – אדמה חקלאית ובסוף אתה קונה כינים.

עבד אל חכים חאג' יחיא: אדמה חקלאית צמודה לתוכנית המתאר, לתב"ע האחרונה.

עבד אל חכים חאג' יחיא: אם תסתכל, התב"ע האחרון היה עוד לפני 25 שנים.

איתן כבל: אם בכלל.

איתן כבל: אז את זה הסדרנו.

איתן כבל: בואו נסדיר גם את הדברים האלה.

<מיכאל אטלן: המצב החוקי הקיים הוא לא בחלל ריק.

<מיכאל אטלן: כלומר, יש הוראות על מכירות מיוחדות, ולכאורה יש איסור לעשות שימוש לרעה במכירה מיוחדת.

<מיכאל אטלן: אבל יש שני ממדים בחוק שההסדרה שלהם לא ברורה והיא חסרה, וזה הממדים שהחוק הזה נועד לטפל בהן – מהו מחיר הייחוס ומשך הזמן שהוא היה בפועל לפני המצבע, ומשך התקופה שאפשר לעשות מבצעים.

<מיכאל אטלן: והקצוות מאוד ברורים – מבצע לכל השנה זה לא לגיטימי.

<מיכאל אטלן: תיכף אני אעביר את הכדור לעורכת דין חנה וינשטוק טרי, שתוביל את העניין.

<מיכאל אטלן: אני רק רוצה עוד הקדמה קטנה לגבי תהליך חקיקה שעברנו.

<מיכאל אטלן: חוץ מזה שהפצנו RIA, Regulatory Impact Assessment, זה דוח השלכות של הרגולציה.

<מיכאל אטלן: הממשלה החליטה ב-2014 שהחל מ-2016 כל חקיקה חדשה תלווה בתהליך כזה.

<מיכאל אטלן: אגב, לי אישית היה חלק גדול ביבוא המילה הזאת יחד עם משרד ראש הממשלה בדבר הזה.

<מיכאל אטלן: אני בין החתומים על המדריך הממשלתי לביצוע RIA.

<מיכאל אטלן: אז יכול להיות שנפלו פגמים ב-RIA.

<מיכאל אטלן: כל הממשלה מתנסה בזה לראשונה.

<מיכאל אטלן: אנחנו לוקחים את זה ברצינות.

<מיכאל אטלן: אבל דבר אחד הוא ברור.

<מיכאל אטלן: אנחנו לא נכנסנו לבירור פרטני של עלויות הרגולציה משתי סיבות.

<מיכאל אטלן: מסיבה אחת, זו פרצה של איסור קיים.

<מיכאל אטלן: אז מה יגידו לי, שאני מונע רווחים שהם לא לגיטימיים?

<מיכאל אטלן: וסיבה שנייה היא שאתם תשמעו הרבה טענות על זה שאנחנו מוסיפים רגולציה ומוסיפים נטל, כאשר בעצם להבנתי, להבנתנו, אנחנו נסיר אי ודאות.

<מיכאל אטלן: ולהסיר אי ודאות לגבי גבולות המותר והאיסור כאשר יש איסור, אני חושב שזה דווקא הפחתת נטל, ובלבד שאנחנו נעשה את זה בצורה מושכלת ונכונה.

<מיכאל אטלן: החקיקה הזאת תעבוד בשני הצדדים ואמורה להועיל גם לעסקים וגם לצרכנים.

<מיכאל אטלן: כפי שתראו, הצעת החוק הזאת כוללת את שני העקרונות הבסיסיים האלה, וכוללת סעיף סל שאומר שחריגים יוכלו להיקבע בתקנות של שר הכלכלה.

<מיכאל אטלן: ברור שהתקנות יוצעו על-ידי הרשות.

<מיכאל אטלן: אנחנו עשינו צעד די חריג, אני חושב, כשאנחנו מביאים חקיקה שבה יש סעיף הסמכה ואנחנו כבר אותתנו לשוק איזה סוג של חריגים אנחנו מתכוונים להציע, ככל שאנחנו יודעים היום.

<מיכאל אטלן: ככל שהדיונים יתקדמו, אנחנו נדע יותר.

<מיכאל אטלן: אנחנו הפצנו נייר שכולל כמה חריגים, היועצת המשפטית לוועדה קיבלה עותק ממנו, וקיימנו דיונים עם חלק לא קטן מהנוכחים כאן על הנייר הזה.

<מיכאל אטלן: יכול להיות שבחלק מהדברים – אני מבין שהיום לא נגיע להקראה - - -

איתן כבל: תיכף נראה.

איתן כבל: אם תקצר, יש מצב שאנחנו גם נגיע להקראה.

<מיכאל אטלן: אם כך, אז זהו.

<מיכאל אטלן: אני מעביר את הכדור.

איתן כבל: תודה לך.

<מיכאל אטלן: אולי בכל זאת אמירה אחרונה.

<מיכאל אטלן: אנחנו לא מתכוונים שהחוק הזה ייכנס לתוקף במקום שיש חריגים מוצדקים לפני שהחריגים מוסדרים.

איתן כבל: אמירה חשובה.

איתן כבל: תודה לך, ושוב, בהצלחה.

איתן כבל: חנה, בבקשה.

<חנה וינשטוק טרי: כפי שאמר מיכאל, מטרת החוק היא למנוע מבצעים פיקטיביים.

<חנה וינשטוק טרי: נושא המכירה המיוחדת הוא נושא שמוסדר כבר בחוק הגנת הצרכן.

<חנה וינשטוק טרי: אנחנו מבקשים לקבוע הוראות משלימות.

<חנה וינשטוק טרי: היום סעיף 15 לחוק הגנת הצרכן קובע, כאשר אתה מודיע ברבים או מפרסם מבצע, אחד מהפרטים שאתה חייב לגלות הוא מה המחיר שקדם למבצע.

<חנה וינשטוק טרי: יחד עם זאת, החוק בנוסחו היום אינו קובע כמה זמן המחיר שקדם למבצע חייב להיות בתוקף.

<חנה וינשטוק טרי: ולכן זה נושא שהוא פרוץ נכון להיום.

<חנה וינשטוק טרי: היו תובענות ייצוגיות בנושא והגשנו עמדה באמצעות היועץ המשפטי לממשלה ואמרנו לבית-משפט, נכון, כשיש פרקטיקה של העלאת מחיר ליום או יומיים לפני יציאה במבצע, היא מריחה לא טוב, יש בה מסחר לא הוגן, אבל כרגע החוק שותק, לא אומר כלום, ואנחנו נבחן את הנושא.

<חנה וינשטוק טרי: זאת היתה הסנונית הראשונה, כשהחלטנו לבדוק את הנושא ומצאנו פרקטיקות לא הוגנות, לא רק העלאת מחיר ליום או יומיים, גם הצגת מוצר במבצע כשבכלל לא היתה הורדת מחיר.

<חנה וינשטוק טרי: ולעתים גם היו טענות שהמחיר הוא גבוה יותר מאשר המחיר שהיה בתקופה שקדמה למבצע.

איתן כבל: את יודעת לומר, את או הצוות שעוסק בזה ביום-יום, כמה בעיסוק שלנו בהגנת הצרכן הנושאים האלה נמצאים על סדר יומכם?

איתן כבל: הרי יש לנו מגוון רחב של דברים שאנחנו עוסקים בהם פה.

<אניטה יצחק: - - - של מבצעים מלווה כל ביקורת שלנו בשטח בכל סוגי העסקים.

<אניטה יצחק: בין היתר אנחנו עושים גם הרבה מאוד ביקורים בבתי עסק בשטח.

<אניטה יצחק: נהלי העבודה שלנו כוללים סוגיות רבות, ואנחנו לא פוסחים על המבצעים - - -

איתן כבל: זה ברור לי, אבל לא התכוונתי לזה.

איתן כבל: התכוונתי לתלונות שמגיעות על מבצעים פיקטיביים, במרחב, יש כל מיני סוגים, למשל, מה שחנה תיארה בכמה ורסיות.

<אניטה יצחק: מגיעות תלונות, הבעיה היא שבהרבה מאוד פעמים הצרכן לא מבין שהיתה כאן בעיה.

<אניטה יצחק: הוא לא יודע להתלונן.

<אניטה יצחק: הוא לא יודע שהמחיר שהוצג לו כמחיר ייחוס בכלל לא היה.

איתן כבל: כפי שאמרה אתי, היועצת המשפטית, כתוב מבצע, אתה לא בודק, אתה אומר, מה, הוא ישקר אותי?

<אניטה יצחק: גם אין לו דרך לבדוק.

<אתי בנדלר: הרבה פעמים יודעים שזה פיקטיבי, אבל יש כוח למילה 'מבצע'.

איתן כבל: את יודעת לומר לי בגדול, רשתות מכובדות גדולות גם כן?

איתן כבל: - - -

<אניטה יצחק: כולם, כולם.

<לאה ורון: אדרבה.

<לאה ורון: על זה נאמר, אדרבה.

איתן כבל: זאת אומרת, גם אם אתה שבע וחזק, אתה רוצה להיות עוד יותר שבע.

<אניטה יצחק: זו טקטיקת שיווק שמאוד עובדת וכולם עושים בה שימוש.

<מיכאל אטלן: חלק בתום לב וחלק לא בתום לב.

איתן כבל: תום לב?

<אניטה יצחק: אנחנו ראינו ברשתות גדולות ומבוססות מאוד מוצרים שנמכרו באותו מחיר לאורך כל השנה, וכל השנה זה נקרא 'מבצע'.

<אניטה יצחק: וכשניסינו לבדוק מתי אחורה בזמן היה מחיר ייחוס שרושמים על אותו שלט, זה היה אולי שנה או שנה וחצי אחורה.

<אניטה יצחק: המשמעות היא שזה המחיר של המוצר.

איתן כבל: ברור.

איתן כבל: בבקשה, חנה, תמשיכי.

<חנה וינשטוק טרי: אז בעצם הצעת החוק מבקשת לקבוע הוראות משלימות למה שקיים היום, וגם בדקנו מה קורה בעולם וראינו שגם בעולם יש התייחסות.

<חנה וינשטוק טרי: כשאתה מציע מוצר במבצע, יש התייחסות למחיר הייחוס וכמה זמן הוא צריך להיות בתוקף.

<חנה וינשטוק טרי: יש כאלה שאומרים כך, יש כאלה שאומרים אחרת.

<חנה וינשטוק טרי: בגדול, אפשר לומר שבמרבית המדינות שבדקנו, מחיר הייחוס צריך להיות לתקופת זמן משמעותית.

<חנה וינשטוק טרי: אנחנו קבענו בהצעת החוק שמחיר הייחוס או המחיר שקדם למבצע, צריך להיות לפחות 30 ימים ברצף, שזה אלמנט שחוזר על עצמו גם במשפט השוואתי ובתכוף ליציאה במבצע, שגם זה אלמנט שהוא חשוב.

<חנה וינשטוק טרי: ולכן, כאשר אתה מציג מוצר במבצע, אתה צריך להראות מה המחיר שקדם למבצע, שזה קיים היום, והתוספת היא שאתה צריך להראות, לנו כרשות אכיפה, לצרכן, אם קיימת תלונה, שהמחיר אכן היה לתקופת זמן משמעותית ושלא היה פה פרקטיקה של העלאת מחיר רק לצורך גזירת הנחה מאוד גדולה.

<חנה וינשטוק טרי: הנושא השני שהסדרנו בהצעת החוק הוא משך התקופה המותרת.

<חנה וינשטוק טרי: זאת אומרת, כמה זמן אתה יכול להציג את המוצר במבצע.

<חנה וינשטוק טרי: נכון להיום, בהגדרת מכירה מיוחדת, שזו הגדרה שקיימת היום מכוח החוק, מכירה מיוחדת היא תמיד לזמן מוגבל.

<חנה וינשטוק טרי: זאת אומרת, אתה לא יכול להציג לאורך כל השנה שהמוצר הוא במצבע.

<חנה וינשטוק טרי: זה צריך להיות לתקופה מוגבלת.

<חנה וינשטוק טרי: אנחנו הגבלנו את התקופה המותרת ל-45 ימים.

<חנה וינשטוק טרי: אני חייבת לציין שקיימת הנחיה, או לפחות היתה הנחיה של הממונה הקודמת, שתקופת מבצע היא תקופה של 35 ימים.

<חנה וינשטוק טרי: זה נבע מאיזה שהן תקנות, אני לא ארחיב בנושא, אולי כשניכנס להקראה, אז אני ארחיב בנושא הזה.

<חנה וינשטוק טרי: בכל אופן, כשאתה יוצא במבצע, תקופה צריכה להיות מוגבלת, וקבענו שני עקרונות בנושא הזה.

<חנה וינשטוק טרי: תקופת המכירה המותרת היא 45 ימים בכל תקופה מותרת, ובנוסף, קיימת בחינה כוללת שנתית שתקופת המכירה המיוחדת בכל מקרה במהלך שנה לא יכולה לעלות על תקופת המכירה הרגילה.

<חנה וינשטוק טרי: גם את הנושא הזה ראינו במשפט השוואתי, והמטרה היא כדי שמכירה מיוחדת תהיה מיוחדת ולא מכירה רגילה.

איתן כבל: ברור.

איתן כבל: אני רק אומר לך שסביב הסעיף הזה של משך הזמן, אני מניח שתישמענה כאן דעות כאלה ואחרות.

איתן כבל: בבקשה, חבר הכנסת פרי.

יעקב פרי: יש לי רק קריאת ביניים אחת.

יעקב פרי: אני לא בקי ואני, חס וחלילה, לא בא להרוס.

יעקב פרי: אני לא מבין מה אכפת לכם שאני אצא במבצע מחר בבוקר.

איתן כבל: אתה לא היית.

איתן כבל: פרי, בדרך-כלל אתה מגיע עם ניירות מסודרים.

<אתי בנדלר: אנחנו בעד מבצעים.

<אתי בנדלר: זה לא בא לחסל את המבצעים.

יעקב פרי: לכן אני שואל.

איתן כבל: אנחנו רק רוצים שזה יהיה באמת מבצע.

יעקב פרי: - - -

איתן כבל: זה החוק, זה הכללים.

איתן כבל: זו מהות החוק.

איתן כבל: קובעים כללים.

יעקב פרי: זאת אומרת, אם אני רוצה להתחיל מחר – כי אני הבנתי שאני לא יכול לצאת במכירה מיוחדת אלא אם המוצר היה אצלי 30 יום.

יעקב פרי: אני כן קראתי חלק מהחומר.

יעקב פרי: למה אני צריך את 30 היום האלה?

איתן כבל: אפשר להתווכח אם זה חודש או חודשיים לפני.

איתן כבל: אנחנו ניכנס לתוך המסגרת הזו.

איתן כבל: זו הסדרה.

איתן כבל: אף אחד לא נגד מבצעים.

איתן כבל: הכוונה היא שבאמת מדובר במבצע, ולא fake מבצע.

<אתי בנדלר: אחרת, זה המחיר של המצרך, ולא מבצע.

עבד אל חכים חאג' יחיא: אני שומע פה שרוצים לעשות השוואה בין המחיר שלפני המבצע והמחיר אחרי המבצע, לראות שזה מבצע כדי להוכיח שזה מבצע ולראות את ההבדל במחיר.

עבד אל חכים חאג' יחיא: השאלה היא אם כדי להגיד, זה מבצע, אני לא יכול לעשות השוואה עם המוכרים המתחרים של אותו מוצר, אלא לעצמו?

<חנה וינשטוק טרי: ההשוואה היא ביחס למחיר המוצר - - -

עבד אל חכים חאג' יחיא: אני יודע שזו העמדה שלך, אבל אני אומר שזה שווה דיון.

<מיכאל אטלן: הסקירה ההשוואתית שחנה הזכירה נכללה במסמכי RIA, השלכות רגולציה, כך שהציבור יכול לדעת על מה אנחנו מדברים.

<מיכאל אטלן: והדבר האחרון, תמחור הוא תמחור, ומבצע הוא מבצע.

<מיכאל אטלן: כלומר, שום דבר לא מונע מלתמחר, ואם דברים לא ברורים בעניין הזה, אז זו תהיה גם הזדמנות להבהיר.

איתן כבל: ביתיה גוטל, בבקשה.

<ביתיה גוטל: שמי ביתיה גוטל, ואני הכלכלנית הראשית של הרשות להגנת הצרכן ולסחר הוגן.

<ביתיה גוטל: לפני שנשמע את כל הענפים ונצלול עמוק-עמוק לתוך כל בעיה של כל אחד, אני חושבת שחשוב מאוד לזכור למה התכנסנו פה ולמה אנחנו מסדירים את זה.

<ביתיה גוטל: הצרכן הוא לא רציונלי.

<ביתיה גוטל: אנחנו כולנו יודעים את זה.

<ביתיה גוטל: רק השנה, ריצ'רד טלר, זוכה בפרס נובל על זה.

<ביתיה גוטל: קלמן זכה לפני 15 שנה.

<ביתיה גוטל: הצרכן לא רציונלי כי לצרכן רציונלי זה לא משנה לו החולצה היתה 100 ועכשיו 50.

<ביתיה גוטל: צרכן רציונלי לנכנס לחנות, רואה חולצה ב-50 שקלים ושואל את עצמו אם החולצה הזאת שווה לי 50 שקלים.

<ביתיה גוטל: זה לא מעניין אותו אם קודם היא עלתה 400 או שקודם היא עלתה 10.

<ביתיה גוטל: אבל אנחנו יודעים ומאות אם לא אלפי מחקרים משני העשורים האחרונים הוכיחו שהצרכן הוא לא רציונלי, ולא סתם הוא לא רציונלי, כולנו סובלים מאותן הטיות לא רציונליות שמלוות את כולנו.

<ביתיה גוטל: תחום המבצעים נחקר לעומק על-ידי הרבה חוקרים ומאות מאמרים על הנושא הזה, שמראים באופן חד-משמעי שמבצעים משפיעים על הצרכן, משפיעים בכמה מובנים.

<ביתיה גוטל: קודם כל, הם משפיעים עליו לקנות יותר.

<ביתיה גוטל: למה אנחנו קונים יותר במבצע?

<ביתיה גוטל: כי המחיר הוא גם אינדיקציה לאיכות קודם כל.

<ביתיה גוטל: אתה רואה חולצה ב-50 שקלים, אתה אומר, אולי היא לא באיכות משהו.

<ביתיה גוטל: אבל אם היא היתה 300 ועכשיו היא 50, וואלה, זו באמת עסקה טובה.

<ביתיה גוטל: כשנכנסים לחנות מוצרי חשמל, אתם רואים שני טוסטרים, אחד ב-100 ואחד ב-120, אבל הוא היה פעם 300, אין לנו שום דרך להעריך איזה יותר טוב, אבל אני לפחות אקנה את ההוא ב-120 כי זה אינדיקציה מאוד-מאוד טובה לזה שכנראה אם הוא היה 300, הוא שווה הרבה יותר מההוא ב-100.

<ביתיה גוטל: אז קודם כל זה משפיע על הנכונות שלנו לרכוש, כי יש לנו מחיר עוגן, יש לנו אינדיקציה לאיכות.

<ביתיה גוטל: ההשפעה השנייה היא שזה מוריד את המוטיבציה שלנו לפתוח זאפ.

<ביתיה גוטל: למה זה מוריד את המוטיבציה שלנו לפתוח זאפ?

<ביתיה גוטל: והרבה מחקרים הראו שזה מעלה נכונות לקנייה ומוריד את ה-intension to search.

<ביתיה גוטל: אנחנו פחות משוום מחירים כשיש מבצע, כי כשאני רואה בושם שהיה 600 ועכשיו 300, אני לא שואלת את עצמי, מעניין כמה הוא עולה אצל מחירים, אני מבינה, המחיר הרגיל שלו הוא 600.

<ביתיה גוטל: אני כבר לא צריכה לבדוק מתחרים אחרים.

<ביתיה גוטל: מחיר המבצע שלו הוא 300, זה מחיר מעולה.

<ביתיה גוטל: זה מאוד מוריד את המוטיבציה להשוואת מחירים.

<ביתיה גוטל: יש שקיפות מחירים ויש כלי השוואת מחירים היום, אבל הצירוף בין שני הדברים האלה, שגם זה מגביר את הנכונות לרכישה וגם מוריד את המוטיבציה לחפש ולהשוות, מרתיעה.

<ביתיה גוטל: יגידו לכם פה אנשי רשתות המזון שאנשי התרגלו למבצעים, הם יודעים שמבצע הוא לא.

<ביתיה גוטל: אבל גם על זה נעשו מחקרים, וכשמוצגת הנחה מאוד גבוהה שהצרכן לא מאמין לה, הוא עושה הנחה להנחה.

<ביתיה גוטל: הוא אומר, אה, זה לא באמת 50% אבל זה בכל זאת הנחה של 205.

<ביתיה גוטל: גם אם אין מחיר עוגן ומחקרים הראו גם את זה, עדיין המילה 'מבצע' משפיעה.

<ביתיה גוטל: בקיצור, המילה 'מבצע' היא חזקה והיא משפיעה על כולנו, וזה מוכח בעשרות ומאות מחקרים.

<ביתיה גוטל: ואז בשול-שוליים אפשר לדבר על ענף כזה או אחר.

<ביתיה גוטל: אבל את העיקרון חייבים להבין.

איתן כבל: זה ממש בולט מאוד, נאמר בטואלטיקה ובשמפו, סבון גוף וכל הדברים האלה.

איתן כבל: המחירים הם בשמיים.

איתן כבל: אני קונה וממתין לשלב הבא.

<אתי בנדלר: - - - גם לבגדים?

איתן כבל: בבגדים יש חורף, קיץ, יש אלף ואחד – שמפו זה אותו שמפו בקיץ, בחורף, בסתיו ובאביב.

איתן כבל: זאת אומרת, עד שאתה מחליט שאתה רוצה משהו אחר.

איתן כבל: יש לך שמפו, שבדרך-כלל אתה מוכר אותו ב-22 שקלים, 23 שקלים, שלא נדבר על דאודורנטים שזה כאילו כרית זהב באיזשהו מחצב שבמבצעים ליליים אתה מוצא אותו, ואז פתאום הוא יורד ל-10 שקלים לתקופה של חודש, ושוב אחרי תקופה עולה שוב ל-20, 22, 23, 24 שקלים.

יעקב פרי: הכול שאלה של כמה אתה מתקלח.

<נופר טל: אדוני היושב-ראש מבקש שנשאיר את המחיר הגבוה כל השנה?

איתן כבל: לא, לא.

איתן כבל: נו, באמת.

איתן כבל: אבל על זה בדיוק אנחנו פה.

איתן כבל: אנחנו כאן כי אם הנוכלות הזו היא לכל השנה – סליחה, מבצע הוא מבצע.

<נופר טל: פרלל, סטוק.

איתן כבל: סליחה, אני לקוח, את מייצגת, אני לקוח.

איתן כבל: אני מתחבט בשאלות האלה גם מהמקום שבו אני נמצא.

איתן כבל: אני כל הזמן מחפש לי גם הצעות חוק, ואני מסתובב ואני רואה, אני עוקב אחרי ההתפתחויות של העניין הזה.

איתן כבל: מה זה, אם אני רוצה שכל השנה יהיה?

<נופר טל: אם קניתי סטוק, לא למכור לך אותו במחיר מבצע?

<לאה ורון: גברתי, את לא ברשות דיבור ואת לא מנהלת דו שיח עם היושב-ראש.

איתן כבל: לא, יש הבדל אם זה סטוק.

איתן כבל: ברור לי, ברור כשמש.

איתן כבל: הרי תבואי לשוק בראש העין, יש הרבה סטוקים שמגיעים מכל מיני מקומות.

איתן כבל: אבל עזבי, אני לא מדבר אתך על סטוקים או על משהו נקודתי.

עבד אל חכים חאג' יחיא: אתה אומר לה, תרשמי שזה ב-10 שקלים, אבל אל תכריזי שזה מבצע.

עבד אל חכים חאג' יחיא: זה ההבדל.

איתן כבל: כן, יש הבדל בין המחיר לבין המבצע.

איתן כבל: אין לי ספק שאף אחד מהוועדה או מחברי הכנסת ואף אחד לא רוצה להיכנס לעסק שהוא מפסיד.

איתן כבל: כל העניין הוא שאתה מרגיש שההתנהלות היא חזירית.

איתן כבל: זה הכול.

איתן כבל: בחלק מהמקומות ובחלק מהמפגשים.

איתן כבל: זה הכול.

איתן כבל: זה לא כל המקומות כמובן.

איתן כבל: ממש לא.

איתן כבל: קרן חן סופר, בבקשה.

<קרן חן סופר: תודה ונעים לי מאוד להיות במעמד הזה.

<קרן חן סופר: אני סבורה שהמטרה של הצעת החוק הזאת, כפי שהיא נרשמה, להשיב את האמון של הצרכן ואמיתות של מבצע היא תכלית ראויה.

<קרן חן סופר: העניין הוא שהחוק הזה הוא בפירוש לא מידתי.

<קרן חן סופר: יש כאן התערבות מאוד-מאוד בוטה בניהול של עסקים, בניהול הסחר השוטף של העסק.

<קרן חן סופר: במקום להתמודד עם הבעיה של איזושהי אסימטריה במידע, כשאני כעוסק יודע אם זה מבצע אמיתי, אני יודע מה היה המחיר של המוצר לפני כן, ואני יודע בדיוק מהי המשמעות של הדבר הזה, ואני בהיותי כצרכן לא יודע את המידע המלא.

<קרן חן סופר: אבל אסימטריה במידע נפתרת בשקיפות, שקיפות ואכיפה.

<קרן חן סופר: החוק הזה הוא הרבה-הרבה מעבר לשקיפות.

<קרן חן סופר: החוק הזה מגדיר לעוסקים שהם מחויבים להחזיק 30 ימים במחיר רגיל.

<קרן חן סופר: הוא מגדיר לעוסקים שהם חייבים להחזיק במבצע מקסימום 45 ימים, הוא מגדיר לעוסקים שהפרספקטיבה צריכה להיות שנתית, וגם אז צריך להיות יחס שווה.

<קרן חן סופר: זאת מעורבות מאוד-מאוד בוטה בניהול השוטף של עסקים שנדרשים לדינמיות.

<קרן חן סופר: השוק הוא דינמי, יש אינטרס לגיטימי של עוסק להצניע את הרווחים שלו, להיענות לצרכים כאלה ואחרים, חגים, הזדמנויות, איזושהי בעיה כלכלית שלו, שהוא רוצה אולי להיפטר מאיזשהו מלאי.

<קרן חן סופר: ואני חושבת שבהחלט אפשר היה לפתור את הדברים האלה גם אחרת.

<קרן חן סופר: אפילו החוק עצמו, אם נבחין בו אחרי זה ברמה פרטנית, רואים שסעיף קטן 15(ג) אומר, ברגע שאתה מכריז עכשיו מבצע, אנחנו מבקשים שתתייחס למחיר הזול ביותר שהיה ב-30 הימים האחרונים.

איתן כבל: בבקשה, אנחנו עדיין לא בצלילה, אנחנו שטים על המים.

איתן כבל: אז בבקשה, אל תצללי, תני רק את המסגרת, ונא לסיים בעוד שני משפטים.

<קרן חן סופר: אני חושבת שאת המילה 'מבצע' אפשר היה להכתיר יחד עם הגדרה שאומרת, תכתיבו בתוך השלט של המבצע, מה היה המחיר הנמוך ביותר ב-14 הימים האחרונים.

<קרן חן סופר: אולי זה היה פותר את הבעיה.

איתן כבל: אנחנו בטח גם נסתובב עם עיניות כדי לראות.

איתן כבל: זה תמיד יהיה באותיות קטנות.

<קרן חן סופר: לא, בגדול.

<קרן חן סופר: יחד עם השלט 'מבצע' הגדול.

<קרן חן סופר: אומרים פה חבריי מהרשות להגנת הצרכן, וזה גם נרשם בחוק, וחשוב לתת את הדעת לבעיה הזאת – אנחנו לא אומרים לך לא להוריד מחיר, אתה יכול להוריד מחיר בלי להגדיר מבצע.

<קרן חן סופר: הבעיה היא שהגדרה של מכירה מיוחדת היא כל-כך רחבה שגם אם אני אכתוב עכשיו שלט ויהיה מילה 'מבצע', רק אעשה X על המחיר וארשום מחיר חדש, גם זה אסור לי - - -

איתן כבל: תודה לך.

איתן כבל: הופעה מוצלחת, לא משכנעת אבל מוצלחת.

איתן כבל: תודה.

<קרן חן סופר: אולי עוד כמה משפטים - - -

<נמרוד הגלילי: דבר ראשון, היינו בדין ודברים על הרשות להגנת הצרכן ויש דיאלוג פורה.

<נמרוד הגלילי: אנחנו מנסים להגיע להסכמות.

<נמרוד הגלילי: לא תמיד מקבלים, אבל יש נכונות לשמוע את עמדתנו, ועל זה אני אומר, דבר ראשון, תודה.

<נמרוד הגלילי: מעבר לכל משך הזמנים, ואני שמחתי לשמוע את הממונה שאומר שהחוק לא ייכנס לתוקף לפני שתהיה רשימת חריגים שתקבע מה, החל ממוצרי מזון טריים שאתה לא יכול להחזיק אותם חודש טריים, מוצרי מזון שהם פגי תוקף - - -

איתן כבל: ברור.

איתן כבל: אנחנו הבנו את העיקרון.

<נמרוד הגלילי: יש בעיה נוספת, למשל, בענף הרכב.

<נמרוד הגלילי: מחירון רכב נקבע אחת לחודש ואז אתה לא יכול לחכות חודש כי כבר נקבע מחיר חדש.

איתן כבל: ועוד לא עסקנו בתיירות.

איתן כבל: בסוף יהיו יותר מוחרגים מאשר אלה שיהיו במסגרת החוק.

<קריאה: זו בדיוק אחת הבעיות.

איתן כבל: עוד לא פגשתי חוק שכולם אמרו, הוא חוק מצוין, אבל זה לא - - -

<אתי בנדלר: פגשנו בהרבה חוקים שאמרו שהרעיונות מצוינים, זה רק לא מתאים לנו.

<נמרוד הגלילי: אי אפשר לקבוע כלל אחד שהוא נכון לכל הענפים.

<נמרוד הגלילי: צריך לבחון כל ענף לגופו, ועל זה לעשות החרגות.

<אתי בנדלר: אין מחלוקת.

<אתי בנדלר: לכן צריכים החרגות, והדברים גם באים לידי ביטוי בהצעת החוק, גם בשיחות שהיו לי עם נציגי הרשות, וכבר הצהיר הממונה שהחוק לא ייכנס לתוקף בהתאם לבקשתם אלא לכשיהיו גם תקנות.

איתן כבל: מיה הרשקוביץ, מהתאחדות התעשיינים, בבקשה.

<מיה הרשקוביץ: בוקר טוב, אני כאן מייצגת גם בתחום האופנה וביקשו ממני לייצג גם את תחום המזון.

איתן כבל: נמרוד, את מי אתם ייצגתם?

<נמרוד הגלילי: אנחנו מייצגים הכול.

<מיה הרשקוביץ: עולם האופנה הוא עולם מאוד-מאוד דינמי, ובעצם קשה מאוד להחיל את החוק הזה על קולקציות שכל הזמן נכנסות, חדשות לבקרים, לתוך החנויות, ובעצם לא יכולות להיכנס לתוך מבצע קיים כמו למשל מבצע סוף עונה לקולקציית קיץ.

איתן כבל: מיה, בואי נעשה עכשיו סימולציה.

איתן כבל: מה זה 'מבצע' בחנויות בגדים?

איתן כבל: אני מניח שהאדם הסביר, גם אתי וגם לאה, בגלל זה הן גם מתפתות, כמוני, כמו כל אחד.

איתן כבל: מה זה 'מבצע'?

איתן כבל: אתה יוצא עם הליין לקראת החורף, כולם מצפים, גם אומרים בחדשות, לפעמים אני אומר שיש שיתוף פעולה: יהיה חורף גשום במיוחד וקר במיוחד.

איתן כבל: כולם כבר מחפשים את החום, רצים לחפש.

איתן כבל: אתה רוצה לקבל את החורף עם הבגד החדש, הבגד היפה, שכולם יגידו שאתה טרנדיאלי.

איתן כבל: ואז המחירים באופן טבעי הם מחירים גבוהים, זאת אומרת, זה המחיר, אתה רוצה, תקנה, אתה לא רוצה, אל תקנה.

איתן כבל: ואז מסתבר שקורה אחד מן השניים, או שפתאום יש חמסין ואלה שקנו כבר קנו.

איתן כבל: בשבילי, מה זה מבצע?

איתן כבל: או אחרי שעברה תקופה ועכשיו אומרים זה כבר פחות דרמטי, החורף הוא כבר פחות בתוך התהליך ואנחנו כבר פחות נשתמש בתהליך הזה.

איתן כבל: אולי לשנה הבאה נקנה, אז אתה מפחית את המחיר.

איתן כבל: אם השמלה או המכנסיים עלו 400 שקלים, עכשיו הוא עולה 200 שקלים.

איתן כבל: זאת אומרת, זה לא משנה אם זו אופנה חדשה או לא אופנה חדשה.

עבד אל חכים חאג' יחיא: - - -

איתן כבל: בוא לא נהיה עכשיו גם מן הצד השני, לפחות לשיטתי, להתחיל לעשות מה שנקרא מעשה דקדקנות ודווקנות.

איתן כבל: כשאומרים 'סייל', כי פה אנשים לא קונים אם כותבים להם 'מבצע'.

איתן כבל: 'סייל' זה 'סייל'.

איתן כבל: בשורה התחתונה, אני לא אבוא עכשיו עם פנס ואני אגיד לו, אה, עברו כמה ימים, אז זה כבר לא מבצע, זה הורדת מחיר.

איתן כבל: בוא נהיה בתוך המסגרות המיוחדות.

איתן כבל: אבל בנקודת המבט שלי זה לגיטימי שתעשו עכשיו בתקופה הזו מבצע.

איתן כבל: אני לא הבנתי איך פתאום ליין חדש או משהו נכנס בתווך.

איתן כבל: יש כמה עלה קודם או לחלופין – וכאן הבעיה הגדולה שלי, רוצים לדחוף סחורה חדשה, זה קשה בביגוד, אבל במוצרים אחרים רוצים להכניס מוצר חדש לתוך - - -

עבד אל חכים חאג' יחיא: בביגוד יש את הבעיה של החורף, בגדים של החורף, מה שנשאר מהעונה הקודמת, משנה שעברה, והם רוצים למכור את זה במחיר נמוך יותר כי זה נשאר להם במחסנים.

עבד אל חכים חאג' יחיא: השאלה היא אם נקרא לזה מבצע או נקרא לזה מחירים מוזלים.

<אניטה יצחק: אם זה כבר היה בתוך הרשת אין עם זה בעיה כי הוא כבר היה מונח על המדף 30 ימים.

עבד אל חכים חאג' יחיא: אבל הוא היה לפני שנה.

עבד אל חכים חאג' יחיא: לפני חצי שנה הכניסו אותו למחסנים.

עבד אל חכים חאג' יחיא: אז מה, הם ימחקו את המחיר הקודם?

עבד אל חכים חאג' יחיא: מבחינת

עבד אל חכים חאג' יחיא: כם זה בסדר?

עבד אל חכים חאג' יחיא: לזה אפשר לקרוא 'מבצע'?

עבד אל חכים חאג' יחיא: האופנה של השנה שעברה שלא מכרו אותה במבצע של סוף העונה הקודמת, עכשיו מעלים את זה למדפים, רוצים למכור את זה.

עבד אל חכים חאג' יחיא: האם המחיר שהיה בשנה שעברה והם רושמים 'מבצע' זה מבחינתכם בסדר?

עבד אל חכים חאג' יחיא: זה נקרא 'מבצע'?

איתן כבל: חאג', אולי לא שמת לב, בפתיח שלהם הם ניסו לייצר כללים - - -

עבד אל חכים חאג' יחיא: אני מדבר על הכללים.

איתן כבל: זה צריך להיות תמיד בצמוד.

איתן כבל: זה לא שעשית את פני שנה ואתה אומר, אם עשית את זה לפני שנה ואחרי שנה אתה אמור להעלות את זה, זה המחיר שלו.

<אניטה יצחק: יש גם התייחסות מיוחדת למוצרים עונתיים.

<מיה הרשקוביץ: אני חושבת שמשהו כאן התפספס.

<מיה הרשקוביץ: אני מדברת על עולם האופנה, שבעצם הקולקציות כל הזמן נכנסות.

<מיה הרשקוביץ: כל שבוע-שבועיים נכנסת קולקציה חדשה, אם זה לעונת החורף או לעונת הקיץ.

<מיה הרשקוביץ: בעצם כל הזמן מחדשים את המוצרים בתוך החנות על-מנת לייצר מגוון גדול יותר לצרכנים.

<מיה הרשקוביץ: ובעצם אותם מוצרים חדשים שנכנסים לחנות כקולקציה חדשה – זה לא ממש קולקציה חדשה, אלה מוצרים חדשים שנכנסים, זה פעם מעיל כזה ופעם זה מעיל אחר, פעם זה סוודר כזה ופעם זו חולצה כזאת, אז בעצם הם לא יכולים להיכנס לתוך מסגרת המבצע מכיוון שהם אמורים לשבת על המדף במשך 30 ימים.

<ביתיה גוטל: את מתכוונת שאת רוצה לעשות מבצע על כל החנות?

<מיה הרשקוביץ: כן, למשל, אני רוצה לעשות מבצע של סוף עונה, או אני רוצה לעשות רק - - -

<קריאה: רק לקולקציה החדשה.

<מיה הרשקוביץ: ואז בעצם אותם מוצרים חדשים לא יכולים להיכנס - - -

איתן כבל: אנחנו מתחילים לצלול לתוך סעיפים.

איתן כבל: זה פתיר, זה פתיר לחלוטין.

<מיה הרשקוביץ: אבל זה מהות החוק.

איתן כבל: אני אגלה לך סוד, מהותי, ציפור נפש, זה עניין של נקודת מוצא.

איתן כבל: עזבי, מהותי.

איתן כבל: זה סוג של בעיה.

איתן כבל: אם נשתכנע שבאמת זאת בעיה, כי אני עדיין לא בדיוק עקבתי אחרייך, כי כל הזמן הכנסת 'מבצעים'.

איתן כבל: יכול להיות שאת מציגה פה איזושהי בעיה שצריך לתת עליה את הדעת, צריך לתת לה את הפתרונות.

איתן כבל: אם אכן יסתבר לנו בדיונים שיש כאן בעיה שצריך לתת עליה את הדעת, אין ספק שנדע להתמודד איתה.

איתן כבל: זה לא האיום האירני.

איתן כבל: זה מבצע.

<מיה הרשקוביץ: לגבי נושא המזון, נושא של קופונים של היבואנים או של היצרנים, אני לא מדברת כרגע על הרשתות.

<מיה הרשקוביץ: קופון נחשב ל'מבצע'.

איתן כבל: האם יש כוונה להתייחס בחוק לקופונים, כן או לא?

<מיכאל אטלן: קודם כל, אנחנו עושים הבחנה בין קופון של העוסק עצמו לבין קופון על-ידי צד שלישי, כי יש פה עניין כלכלי אחר.

<מיכאל אטלן: הקופון של העוסק עצמו זה רגיל, מבצע וכולי.

<מיכאל אטלן: קופון של צד שלישי זה לא מבצע.

איתן כבל: תודה.

איתן כבל: אנחנו נגיע לזה.

איתן כבל: זו הבחנה שיודעת להתכתב עם המציאות.

איתן כבל: דב אברמוביץ, מטעם ערוץ הקניות, בבקשה.

<דב אברמוביץ: כמובן שמלאכת החקיקה היא מלאכת איזונים, ובצד השיקולים הצרכניים הנכונים שהועלו פה על-ידי המדינה צריך לזכור שענף הקמעונאות הוא גם ענף שהיותו ענף תוסס ותחרותי גם - - - יש לו אילוצים משלו.

<דב אברמוביץ: הוא פועל בשוק תחרותי שבו הוא חייב גמישות במחיר.

<דב אברמוביץ: בדרך-כלל מתמודד גם עם יבואנים של מותגים גדולים, והיכולת שלו להתחרות איתם, עם היבואנים של המותגים הגדולים, עם אתרי הקניות העצומים בסגנון "אמזון" ו"עליבאבא", ועם רשתות שיווק בעלות כוח שוק דומיננטי, תלויה ביכולתו להיות גמיש במחיר ולהשתמש בכלי השיווק שעומדים לרשותו.

<דב אברמוביץ: אם הוא יצטרך לחכות כאשר הוא רוכש מוצרים ומייבא אותם לארץ ויצטרך לחכות תקופה של 30 יום לפני שהוא יוכל להשתמש בכלי השיווק שלו ולשווק אותם במחיר מבצע ולציין שזה מבצע, אז עד שהוא יגיע לזה, רשתות השיווק הגדולות כבר ימכרו מוצרים אחרים במקרים כאלה.

איתן כבל: אני מבין מה שאתה אומר לי, ויש מה שנקרא: גילוי נאות.

איתן כבל: אתה מגיע, אתה רוצה להיכנס ישר לתוך מבצע כדי להתחרות.

איתן כבל: מה זה, מבצע?

איתן כבל: כי יש כמות מוגבלת, אתה אחרי המבצע תעלה את המחירים.

איתן כבל: מבחינתי, צריך שתהיה שקיפות למילה 'מבצע'.

איתן כבל: זאת אומרת, מבצע, המשמעות היא שהמחיר הוא לתקופה מסוימת עבור מוצר מסוים, יימכר במחיר פחות מהמחיר הרגיל שלו.

איתן כבל: כשאתה מגיע ואין לך עוד נתון שאתה יכול לייצר את ההשוואה, אתה צריך להגיד לי, זה לעשרה ימים, ל-20 יום, כדי שאני לא אגיד אחרי חודש שאני אבוא, זה לא כי אני לא רוצה שמבצע יימשך, אבל בסוף זה המחיר שלו.

איתן כבל: אם הוא ממשיך ומוכר אותו מהתחלה עד הסוף ב-100, אז זה 100, זה המחיר שלו.

איתן כבל: זה לא מבצע.

<דב אברמוביץ: אבל זאת הסתכלות לינארית, אבל העולם הקמעונאי לא עובד לינארית.

איתן כבל: דרך אגב, אבל הצרכנים, נכון, הם לא עוסקים במילים שאתה אמרת, הוא פשוט בא, הוא רואה מבצע.

איתן כבל: לינארי, בינארי, אותו לא מעניין.

איתן כבל: זה הסיפור.

איתן כבל: הוא לא יושב בבית ואומר, מעניין איך שוק הקמעונאות עובד.

איתן כבל: הוא מגיע, ראה 'סייל', ראה מבצע, הוא מאמין לך.

איתן כבל: אתה יודע מה הקטע?

איתן כבל: שכל היום אומרים שאין כמונו, שכל הזמן מתחמנים, הרי פה זה אוי ואבוי, איזו מדינה אנחנו, כשאני שומע את כל הגופים תמיד מדברים עלינו, אזרחי ישראל, ועל המוסדות שלנו, איום ונורא.

איתן כבל: בסך-הכול הכללי, רוב אזרחי ישראל, הרוב המכריע, ישרי דרך.

איתן כבל: אתה חושב שכשאני רואה את זה, אני בא עם זכוכית מגדלת?

איתן כבל: מגגל?

איתן כבל: אני רואה 'מבצע', אני רואה 10 שקלים, לפני שבוע זה היה – אם אני קונה מוצר שחוזר על עצמו.

איתן כבל: ככה זה עובד.

איתן כבל: ויש ליין מסוים, בשונה מענף הרכב, במוסכים, שהוא אומר, זה מהאוכל של הילדים שלי אני נותן לך.

איתן כבל: בריהוט, הוא אומר לך, תשמע, זה הגיע, אני אומר לך, בנמל, זה היה כך וכך, לך אני אתן את זה - - - ועכשיו, מה תגיד?

איתן כבל: בריהוט, נכון שאתה יכול לעשות זאפ, אבל פה זאת מיטה מתגלגלת שיודעת להכין לך אוכל כשאתה נרדם, היא מעירה אותך לבד.

איתן כבל: אין לך יכולת להשוות.

איתן כבל: איך אני מתמודד עם זה?

<דב אברמוביץ: השאלה היא אם כשאמרתי 'מבצע' אמת דיברתי או לא אמת דיברתי.

<דב אברמוביץ: נכון?

<דב אברמוביץ: זאת השאלה.

<דב אברמוביץ: כדי שאני אהיה דובר אמת, לא חייב להיות מצב שבו מכרתי כבר מראש X ימים את המוצר.

<דב אברמוביץ: יכול להיות שמכרתי ברצועת זמן הגיונית במחיר מבצע, אחר-כך מכרתי תקופה ארוכה יותר במחיר רגיל, אחר-כך הורדתי עוד פעם לרצועת זמן.

<דב אברמוביץ: כך עובד ערוץ הקניות, יש לו רצועות זמן, תוכנית של שעה, תוכנית של 10 דקות, תוכנית של 24 שעות שעולות מדי פעם, ואז הוא מוכר במבצע.

<דב אברמוביץ: החוק נכנס, תסלחו לי, לקישקעס של הקמעונאי ואומר, לא, אתה תמכור קודם 30 יום מראש, אחר-כך אתה רוצה עוד פעם?

<דב אברמוביץ: תמכור עוד 30 יום מראש.

<דב אברמוביץ: השוק לא עובד ככה - - -

איתן כבל: דב, העניין ברור.

<דב אברמוביץ: ההצעה היא לראות את סך כל התקופה שבה המוצר עומד למכירה.

<דב אברמוביץ: אם מכרתי אותו X% מהזמן במחיר הרגיל, אזי זה המחיר הרגיל וכשלא מכרתי אותו - - -

איתן כבל: דרך אגב, אתם דיברתם ביניכם?

<אניטה יצחק: הוא שלח לנו - - -

עבד אל חכים חאג' יחיא: הוויכוח הוא על - - - בין 30 יום או 10 ימים או שבוע?

<דב אברמוביץ: לא, על שבוע ו-10 ימים זה מראש - - -

איתן כבל: דב, כפי שאמרתי לגברת שדיברה על הקולקציות החדשות שכל הזמן מגיעות לתוך החנות - - -

<דב אברמוביץ: יש איזושהי אי בהירות בשאלה מהו מחיר הייחוס.

<דב אברמוביץ: האם מחיר ייחוס הוא רק כשאני אומר שזה מבצע או הנחה?

<דב אברמוביץ: האם זו מכירה מיוחדת רק כשאני מייחס את ההנחה או את ההוזלה של המחיר שבו אני מכרתי?

<דב אברמוביץ: או שמא מותר לי להגיד, ולדעתי, אי אפשר להגיד לי לא להשוות למחיר של מתחרה.

<דב אברמוביץ: לפי חוזר שיצא בעבר על-ידי הממונה הקודם, לכאורה אסור לי לעשות את זה כיוון שכל הוזלה שאני מקדם יגידו שזו מכירה מיוחדת.

<דב אברמוביץ: אני חושב שאם אני אומר שזאת הנחה או הוזלה או מבצע לעומת מחיר של מתחרה, מחיר של היצרן - - -

איתן כבל: זרקת רימון עשן קטן.

איתן כבל: זאת אומרת, החלק הראשון שלך מצריך התמודדות.

איתן כבל: אני לא יודע עדיין איך, אבל הוא מצריך עיון ומצריך לתת עליו את הדעת איך להתמודד אתו, כי נכון, ערוץ הקניות הוא לא חנות רגילה.

איתן כבל: יש לו ליין של התנהלות שצריך לתת עליה את הדעת.

איתן כבל: דבר שני, השוואת מחירים היא עניין מאוד-מאוד יחסי.

איתן כבל: אם אתה אומר, יש חנות בלוקיישן בדיוק-בדיוק אבל בדיוק כמו שלי, שמוכר את הטלוויזיה המסוימת הזאת, אבל בדיוק את אותה טלוויזיה, זאת אומרת, שהוא לא קנה אותה במבצע – ההשוואות האלה, אתה כבר יורד אתנו לרזולוציות שהן בעייתיות.

איתן כבל: אני גם לא רוצה להיכנס לזה, אני אומר את זה לכולנו, המייצגים הנאמנים שכולם צודקים לשיטתם.

איתן כבל: הרי אנחנו מביאים את החוק כי יש כשל שוק.

איתן כבל: ממשלה לא מתלהבת בדרך-כלל להביא הצעות מן הסוג הזה.

איתן כבל: בדרך-כלל יש לה נטייה להיות בצד שלכם.

איתן כבל: אבל פה, כשנוצר כשל שוק, אל תרדו אתי להתחיל לרדוף אחרי בדוגמאות כאלה ואחרות.

איתן כבל: אנחנו ננסה לתת מענים לבעיות.

איתן כבל: אתה כבר מכיר, דב.

איתן כבל: אתה אורח מכובד וותיק אצלנו.

איתן כבל: חברים, עשו לי טובה, אל תיקחו אותי לנקודות הקצה.

איתן כבל: יש כאן כשל שוק שצריך לתקן אותו.

איתן כבל: חני סובול, בבקשה.

<חני סובול: בוקר טוב, אני קודם כל רוצה לברך על דיון מוקדם שערכנו עם הרשות להגנת הצרכן ולסחר הוגן, והעלינו את הנושאים, ואני חושבת שנפלנו על אוזניים קשובות, ואני מאוד מקווה שנמצא פתרון לענף התיירות.

איתן כבל: סבבה, אפשר לסיים פה.

<חני סובול: לא.

<חני סובול: יש למעשה שני נושאים.

<חני סובול: הנושא הראשון הוא הדינמיות של ענף התיירות והמחירים של ענף התיירות שיכולים להשתנות בדקות.

<חני סובול: ולכן, כל הנושא של 30 יום מראש, 45 ימים מראש, מחיר הייחוס הוא מאוד-מאוד בעייתי.

<חני סובול: הדיון הסתיים שם בניסיון של שני הצדדים למצוא מחיר ייחוס שיהיה רלוונטי.

<חני סובול: אני חייבת להגיד שאנחנו עדיין לא הצלחנו למצוא את הנוסחה.

<חני סובול: אני לא בטוחה שנמצא אותה.

איתן כבל: זה סיום לא טוב של חלק א'.

איתן כבל: את כבר מקשיחה עמדות עוד לפני המשך הדיון.

<חני סובול: הנושא השני שעלה, וגם הוא מאוד-מאוד קריטי לענף שלנו, זה התחרות שלנו מול אתרי האינטרנט הבין-לאומיים וחברות התעופה הבין-לאומיות.

<חני סובול: הנושא הזה עלה גם בוועדה הזאת פעמים אחדות.

איתן כבל: נכון.

<חני סובול: קיימת הפליה מתמשכת בין סוכני הנסיעות המקומיים וחברות התעופה המקומיות – שאני לא יודעת למה הן לא נמצאות כאן.

<חני סובול: אם הן כן נמצאות כאן, אז שישמיעו את קולן - -

<לאה ורון: הם נמצאים.

<חני סובול: - - לעומת החברות הבין-לאומיות שכרגע עוד לא ברור סופית אם חוק הגנת הצרכן בכללותו, כולל עסקה מרחוק חל עליו או לא חל עליו.

איתן כבל: חני, העניין ברור.

איתן כבל: אני רוצה לסכם אותו.

<חני סובול: אז רק משפט אחרון – הצעת החוק הזו, אם היא תיכנס ולא תחריג את ענף התיירות, תתן עוד מסמר לכך שאתרים ישראליים כבר מחפשים את דרכם החוצה למדינות אחרות ולא יהיו בתוך מדינת ישראל.

איתן כבל: חני, בואי נעשה סדר.

איתן כבל: אכן, מכל החומרים שנשלחו, אם יש משהו שהסב את תשומת הלב שלי שמצריך התעמקות, ואני לא אומר שאני יודע איך לתת לו את המענה, זה ענף התיירות.

איתן כבל: יש מורכבויות.

איתן כבל: לא אכנס לזה.

איתן כבל: אני יודע שנצטרך לשבור את הראש כדי לתת את המענים האלה.

איתן כבל: אני לא אמרתי החרגות.

איתן כבל: תשכחי מזה.

איתן כבל: לא מתחילים מהחרגות.

איתן כבל: קודם גל, עושים את הכול כדי לתת את המענים כי גם שם יש בעיות.

איתן כבל: זה לא שעכשיו אתה אומר, וואלה, אנחנו נבוא ויש חברות מחו"ל.

איתן כבל: יש בעיות קשות וצריך לתת עליהן את הדעת.

איתן כבל: ועוד דבר, והוא נכון, שהעובדה שאנחנו תמיד יודעים איך לטפל בחברות שלנו ולא יודעים לתת את אותו מענה לחברות שמשחקות פה בארץ והן חברות מחו"ל, מייצר חוסר שוויון מוחלט.

איתן כבל: את מכירה את הצעת החוק שלי שרצתה לשנות את החוק של יותר זול לבטל כרטיס טיסה אם אתה לא רוצה לטוס, מאשר להעביר אותו למישהו אחר, בן משפחה או סתם חבר, כי בעולם זה נהוג בצורה הזאת וזאת הסיבה שגם פה בארץ לא קידמנו את החוק שנראה על פניו לא ברור.

איתן כבל: אני מודע לזה, ניתן לזה את המענה.

<יגאל מיטניקוב: אני עורך-דין יגאל מיטניקוב, אני מייצג את חברת "ישראייר תעופה".

<יגאל מיטניקוב: אני מצטרף לדברים של חני, כמובן.

<יגאל מיטניקוב: בענף התעופה זה אפילו עוד יותר בולט.

<יגאל מיטניקוב: מחירי הכרטיסים משתנים כמה פעמים ביום.

<יגאל מיטניקוב: מחיר הייחוס 39 יום זה פשוט לא רלוונטי.

איתן כבל: בין היתר, בדברים שלי התכוונתי גם לעניין הזה, לאותה דינמיות ולאותה תחרותיות.

<יגאל מיטניקוב: אבל היא עוד יותר חריפה כי מחירי כרטיסי הטיסה ביום ראשון לא שווים ליום שני, וביום שישי לא שווים ליום חמישי, עונת החגים בכלל לא קשורה לחודש לפני.

איתן כבל: ברור.

איתן כבל: תודה לך.

איתן כבל: אנחנו שמחים לפגוש שוב את עורך-דין אלי פרנקל מ"אל על", בבקשה.

איתן כבל: זה תמיד משמח.

<אלי פרנקל: כפיש כבר הודגש, יש את נושא התנודתיות של מחירי כרטיסי הטיסה שמאוד משפיע לגבי מחירי הייחוס, נושא המבצעים שאנחנו צריכים לתת.

איתן כבל: אנחנו זוכרים את ההרצאה המאלפת שלך כשעסקנו ב"הנוסע המתמיד", על הבעייתיות בענף ועל התנודתיות.

<אלי פרנקל: אז שם גם מצאנו לא את כל הפתרונות - - -

איתן כבל: אם היית יוצא וכל תאוותך בידך, מה?

איתן כבל: - - -

<אלי פרנקל: אז שוב, אני לא אחזור על כל הדברים שנאמרו.

<אלי פרנקל: יש בעייתיות מאוד גדולה בענף התיירות, במיוחד בענף התעופה.

איתן כבל: העניין ברור.

איתן כבל: אני רוצה להציע לכם הצעה, שלדיונים הבאים תבואו עם הצעות איך לפתור את זה.

איתן כבל: כבר ראיתי את הדברים, הבנתי שיש כאן בעייתיות וצריך לתת עליה את הדעת.

<אלי פרנקל: כפי שנאמר פה בהתחלה, באמת אולי יש ענפים - - -

איתן כבל: שכח מזה.

איתן כבל: חברים יקרים, המילה 'החרגה' לא בבית-ספרי.

איתן כבל: אני מתמודד עם החרגה, עכשיו ביקשתי ממנהלת הוועדה לזמן דיון על מוסר תשלומים, ביקשו החרגה והכול יהיה בסדר, ומרוב החרגה - - - החרגות בוודאי זה לא משא ומתן שמתחיל בהחרגות ואנחנו נסיים - - -

<חני סובול: אכיפה שווה אפשר לבקש?

<אתי בנדלר: אנחנו רשות מחוקקת, לא אוכפת.

<חני סובול: אבל מראש אנחנו יודעים שאנחנו הולכים לעשות פה הפליה.

איילת נחמיאס ורבין: אבל היא צודקת בבעיה.

איתן כבל: חני, אנחנו מודעים לזה.

איתן כבל: אמרנו את זה.

איתן כבל: אני לא בפתרונות.

איתן כבל: אנחנו מודעים לזה, העליתי את זה, התייחסתי לדברים האלה.

איתן כבל: אני מבקש שתתנו גם הצעות לפתרון.

איתן כבל: להתחיל עם המהלך הזה שאומר, תחריגו אותנו, לא יהיה.

איתן כבל: בוודאי לא לפני שנעקור הרים ונטחן אותם זה בזה.

איתן כבל: לא יקרה.

<חני סובול: מקובל לחלוטין.

איתן כבל: יכול להיות שהממשלה ואנחנו נשתכנע בסוף שלאחר כל אשר עשינו זה המצב, בסדר.

איתן כבל: אבל לא נעשה את זה לפני.

איתן כבל: עורכת-דין נופר טל, בבקשה.

<נופר טל: היום אני פה בשם "ויקטורי" ו"סופר דוש".

<נופר טל: אדוני יודע שכשיש דיונים שאין לי מה להוסיף ואנחנו תומכים, גם כשלחברות האלה יש מועדוני לקוחות, למשל, יצאתי כי אמרתי לך, זה תיקון מבורך ואין מה לעשות, יש דברים שהם חשובים.

<נופר טל: אבל אני חושבת שמדינת ישראל אולי לא מביאה הרבה מדליות באולימפיאדה, אבל אנחנו בהחלט שיאני העולם ברגולציה.

<נופר טל: זו אמורה להיות מדינה ליברלית וכוחות שוק, ואיך שהוא אני לא רואה את זה קורה כי כל הזמן יש עומס של רגולציה.

<נופר טל: גם כשמהטרה היא נכונה, אני חושבת שאנחנו הרחקנו לכת.

<נופר טל: מדברים פה על הצרכן, והוא לא ריאלי והוא כן ריאלי, אולי נשקיע בחינוך לכלכלה נכונה, זה גם כן משהו שהוא חשוב מאשר כל הזמן להפוך את הצרכן הישראלי למטומטם, לכזה שלא יודע לחשוב, שלא יודע לפתוח טלפון, שלא יודע לקחת מחשבון ליד.

<נופר טל: אנחנו נותנים לו מחיר ליחידת מידה, האותיות הקטנות הן כבר לא קטנות, ואת זה גם התובענות הייצוגיות תיקנו.

<נופר טל: אגב, זה דיון אחר לעניין האגרות.

<נופר טל: לעניין הפארמים וכל הבשמים, תובענות ייצוגיות בעצם עיצבו את השוק הזה.

<נופר טל: כל הנחה ממחיר מחירון שגילו שאף פעם המוצר לא נמכר במחיר מחירון.

<נופר טל: זאת אומרת, השוק יודע להתמודד עם הדברים האלה, ואגב, בידי הרשות להגנת הצרכן ולסחר הוגן יש כלים להטיל עיצומים.

איתן כבל: נופר, לפני החינוך, מה את בעצם אומרת?

איתן כבל: אני רוצה לסמוך עלייך, עול שולחייך, לדעת שכשאני מגיע אני לא צריך לגגל, כשכותבים לי 'סייל' או 'מבצע' או 'הנחה', שזו אמת, זאת אומרת, אמת.

איתן כבל: את יודעת את זה שאנחנו כאן לא כי פרחים לבלבו בכל סופר.

איתן כבל: בהקשר הזה, אנא ממך, אל תשלחי אותנו למחוזות לא מתאימים, לחינוך וכולי.

איתן כבל: פשוט, שכל גוף יעשה את המצופה ממנו.

איתן כבל: זה הכול.

<נופר טל: אבל אדוני, אתה אמרת שאתם רוצים מבצעים ולא נלחמים במבצעים, אבל אני רואה מלחמה שמצד אחד נלחמת ביוקר המחיה, ומנגד, גורמת לי, ואני מדברת על סופּרים ורשתות מזון - - - אני מסכימה שהשימוש במילה 'מבצע' יש בה זילות, וכל האיקסים והדברים האלה, אני כבר נתקלתי שכמו שאמרת, המחיר היה יקר יותר עם המילה 'מבצע', הראו את זה, או שיש X, והמחיר שמתחת ל-X הוא בדיוק אותו מחיר.

איתן כבל: נופר, אז מה את רוצה, שנחריג את שני הגופים שאת מייצגת?

איתן כבל: הם בסדר?

<נופר טל: לא, אני לא רוצה שתחריג.

<נופר טל: אני רוצה שנתייחס למזון על עניין הדינמיות.

<נופר טל: ואגב, אם אדוני אומר, אני לא צריך לגגל, אז למה יש לנו את תקנות שקיפות המחירים?

<נופר טל: התייחסת לעניין שאתה מגיע לסניף, יש מחיר, ואין את המוצר בסניף, בדיוק הוא אזל במלאי.

<נופר טל: יש לזה התייחסות בדין הישראלי – מוצרים שהם מעל 50 שקלים, חובה לציין כמות מינימלית, וגם בתקנות שקיפות המחירים יש לך עניין של סימון מלאי.

<נופר טל: אם אתה אומר שהצרכן הישראלי לא אמור להתייחס לתקנות שקיפות המחירים ולבדוק, אז בוא נבטל אותן.

<נופר טל: חבל, זה משית עלינו עלויות.

איתן כבל: אנחנו עכשיו נשלח צרכנים עם עורכי-דין לסופּרים.

<נופר טל: לא עם עורכי-דין.

<נופר טל: יש תקנות, זה בחוק שלך.

איתן כבל: נופר, את מסיימת?

איתן כבל: כי זה סוג של הרצאה.

<נופר טל: יש אפשרות להשוות מחירים.

<נופר טל: מדברים פה על מילים וסמנטיקה.

<נופר טל: אז את "ויקטורי" צריך לחסל כי אני לא יודעת אם זה ניצחון, ו"חצי חינם" בכלל מטעים את הצרכן כי זה לא חצי חינם זה חצי מחיר אולי.

<אניטה יצחק: אם זה רק סמנטיקה, למה נעשה בה כל-כך הרבה שימוש?

<נופר טל: את המילה 'מבצע' – תיכנסי לסניפים של - - - כבר לא תראי.

<נופר טל: אז יש אפשרות להשוות מחירים.

<נופר טל: כפי שאמר חבר הכנסת חאג' יחיא, הצרכן יכול להשוות מחירים בכל רגע ולדעת מה המחיר, נקרא לו, האמיתי, של המוצר ביחס לרשתות אחרות.

<נופר טל: הוא יכול להיכנס ולראות בכל מקום.

<נופר טל: אבל אני מדברת על מקרים מאוד מסוימים, על הדינמיקה בחוק המזון - - -

איתן כבל: נופר, את מקלקלת לעצמך.

איתן כבל: ככל שאת מדברת יותר, אני פחות משתכנע.

<נופר טל: אבל יש לי משפט אחרון.

<נופר טל: לעניין תחום המזון, אם אתה תיכנס למשרדים של רשתות קמעונאיות, הצרחות שהולכות שם והמריבות, אחרי שהוסדר החוק לקידום התחרות, עדיין בין ספקים לקניינים להוריד את המחיר בעוד 10 אגורות.

<נופר טל: ואז מה קורה?

<נופר טל: אתם אומרים לי שאם אני עושה מצבע של חמישה ב-10 שקלים, אני צריכה שהמבצע יהיה שנתי.

<נופר טל: זאת אומרת שכל המבצעים שלפני פורים, למשל, אנחנו עושים את השוקולדים חמישה ב-10 שקלים, אני צריכה לעשות אותם שנתי – אז אני לא אעשה אותם בכלל.

<נופר טל: דבר נוסף, איך אני אתחייב במלאי?

<נופר טל: ומה קורה במקרה של סטוק?

איתן כבל: תודה.

איתן כבל: תודה.

<נופר טל: מה קורה במקרה שיש לי פרלל?

איתן כבל: נופר, תודה.

איתן כבל: מאלף, מאוד לא משכנע.

<נופר טל: לא משכנע, אז נראה את זה כשיעלו המחירים.

איתן כבל: להיפך.

איתן כבל: ממש, ממש לא.

<נופר טל: חוק המזון לא הוביל לירידת מחירים וגם התקנות האלה לא - - -

איתן כבל: אבל יהיו לנו עוד הזדמנויות.

איתן כבל: פנינה בן-דוד, בבקשה.

<פנינה בן-דוד: כמו כל חבריי כאן בתיירות, המצב אצלנו דומה ואני מאוד שמחה שגם ברשות הבינו שיש כאן בעיה, וגם הוועדה מבינה שיש בעיה.

<פנינה בן-דוד: אין לנו מחיר ייחוס, ובמלונות זה גם משווק דרך ערוצים שונים, המחיר באתר של המלון זה לא בדיוק המחיר באתר של "בוקינג" ולא באתר של הסוכנים, המחירים משתנים - - -

איתן כבל: העניין ברור, אלא אם כן יש לך דובדבן שטרם שמענו.

<פנינה בן-דוד: המנכ"לית שלי ישבה עם - - - מנסים למצוא פתרון, מאוד-מאוד בעייתי.

איתן כבל: אתם ממש מקום נהדר לעבוד מולו בין משרדי הממשלה.

איתן כבל: יושבים, רק תשבחות אני שומע.

<פנינה בן-דוד: נכון, תשבחות.

<קריאה: הם באמת השתדלו.

<קריאה: זה נכון.

<קריאה: זה נכון, הם השתדלו.

איתן כבל: מפרגן.

<פנינה בן- דוד: אני גם מפרגנת להם עד הסוף.

<פנינה בן- דוד: יש בעיה שהם לא עשו את התהליך RIA כמו שצריך.

<פנינה בן- דוד: צריך לעשות אותו כמו שצריך.

<פנינה בן- דוד: זה שהם אמרו, אנחנו לא עשינו את הנטל הכלכלי וכולי - - -

איתן כבל: אנחנו נגיע לזה.

איתן כבל: העניין ברור.

איתן כבל: אם אין משהו חשוב, אנא, אין לנו הרבה זמן.

<פנינה בן-דוד: אז אני מבקשת שלא יוחלט שום דבר לגבי התיירות עד שנראה איך מתקדמים.

איתן כבל: תודה.

איתן כבל: יוסי פתאל, חברי.

<יוסי פתאל: אני רוצה להתחיל מהפתרון שאנחנו מציעים, לא מהבעיות.

<יוסי פתאל: אני חושב שהבעיות נאמרו באריכות.

<יוסי פתאל: בהרבה מאוד חוקים, גם בהגבלים עסקיים, מתייחסים למרחב הגיאוגרפי בו מתקיימת התחרות, ותחולת החוק צריכה להיות רלוונטית למרחב הגיאוגרפי שבו מתקיימת התחרות.

<יוסי פתאל: לעניין התיירות, זה ברור מאליו מה שאמרתי, ואני חושב שזה מסדר את זה.

<יוסי פתאל: חשוב לי מאוד, ושלחתי מכתב לאדוני, שיהיה מובן בוועדה וגם אצל מי שמחוקק את החוק, שהוא לא רלוונטי לתחום התיירות הנכנסת לישראל.

<יוסי פתאל: אנחנו לא משווקים בישראל בכלל, אנחנו משווקים בחו"ל רק מול גורמים בין-לאומיים, ולכן תחולת החוק לא צריכה לחול עלינו כשאנחנו לא פועלים בתוך גבולות מדינת ישראל.

<יוסי פתאל: אני חושב שמבחן יישום החוק בזירת מסחר שלא נמצאת בתוך מדינת ישראל ונמצא מעבר לגבולות מדינת ישראל, כי זה בעצם מה שעושים השחקנים האחרים, אני חושב שזה עוגן לגבי החלטה בתחומים הרלוונטיים לתחום התיירות.

<יוסי פתאל: חשוב לציין שמשרד התיירות תומך בעמדה שלנו, ואני מניח שהממשלה זה אותם ידיים ואותו ראש, שהחוק לא צריך לחול על תחום התיירות הנכנסת.

<יוסי פתאל: הערה קטנה לביתיה – אם הלקוחות לא רציונליים, זה נשמע לא הגיוני לעשות חוקים רציונליים עבורם.

<יוסי פתאל: זה נכון שאנחנו כלקוחות, ברגע שאנחנו רוכשים אנחנו קצת אינפנטיליים רגשית.

<יוסי פתאל: כשהבעיה היא רגשית-פסיכולוגית, לפתור את זה באמצעות איזושהי נוסחה מתמטית, זה לא יעבוד כנראה.

<יוסי פתאל: אל תשכחו שגם מדינת ישראל עושה מבצעים, "עמוד ענן" ודברים אחרים - - -

איתן כבל: מבצעים לא יכולים להיות ארוכים כמו המבצעים של צה"ל, שזה דיון בפני עצמו.

איתן כבל: תודה, יוסי.

איתן כבל: עורך-דין, מפקדי, ערן מאירי, בבקשה.

<ערן מאירי: בוקר טוב.

<ערן מאירי: אני רוצה להעלות שתי סוגיות שעשויות לצוץ בנושא תחום המזון.

<ערן מאירי: אין לי כרגע פתרון, אבל אני חושב שבשיח שהתחלנו עם הרשות להגנת הצרכן ועם משרד הכלכלה, פשוט צריך לקחת את זה בחשבון.

<ערן מאירי: נקודה אחת, במוצרי מזון, ואגב, עשינו כבר צעד קדימה, שכל מה שקשור במוצרים הטריים, דברי מאפה, בשר, עופות, דגים, פירות, ירקות, שמבחינה זאת יש מבצעים של סוף יום, סוף שבוע, או משהו כזה, אני חושב שההבנה היא די ברורה שהם לא צריכים לחול, בטח לא 30 יום אחורנית, ואני מברך על זה.

<ערן מאירי: מצד שני, יש לא מעט מוצרי מזון שהם רגישים והם עם תוקף.

<ערן מאירי: זאת אומרת, גם גבינה צהובה, גבינה לבנה, או מוצרים מסוימים, שאם נחיל עליהם את ההוראות כמו שהן היום, למעשה לא ניתן יהיה למכור אותם כי לא עברו 30 ימים בתקופה הרגילה.

<ערן מאירי: ואז מה בעצם קורה?

<ערן מאירי: או שצריך להשמיד אותם, או שאם יש לקמעונאי הסכם החזרה עם הספק, הוא מחזיר אותם לספק, אבל עדיין בסוף זה מגולגל על חשבון הצרכנים, וצריך לראות מה קורה במוצרי מזון.

איילת נחמיאס ורבין: ערן, כמה מהמבצעים שלכם הם בעצם מבצעים שאתם עושים ביחד עם היצרן?

איילת נחמיאס ורבין: שזה רובם, בוודאי במוצרי מזון.

<ערן מאירי: זו בדיוק הנקודה השנייה שרציתי לומר, ואני מדבר פה מזווית ההגבלים העסקיים.

<ערן מאירי: כשיש מבצע על מוצר, המבצע יכול להיות מבצע של הרשת, של כל הרשת, ולפעמים אגב, זה מבצע מקומי של חנות באיזור מקומי שבאה לתת פתרון לתחרות מקומית, חלק גדול מהמבצעים הם מבצעים שמתואמים ומסוכמים עם היצרנים, וחלק מהמבצעים הם למעשה מבצעים שהספקים מעודדים.

<ערן מאירי: אני לא אכנס לשמות וספקים, אבל אם יש מבצע יצרן לקראת שבועות או לקראת ט"ו בשבט, שהוא חל על כל המוצרים של אותו ספק ביחס לכל הרשתות, מה בעצם אומרים פה?

<ערן מאירי: אתם, היצרנים, צריכים עכשיו לתאם עם הקמעונאים, איך מסדרים על לוח השנה את ה-30 ימים ו-45 הימים.

<ערן מאירי: לדעתי, ולא צריך להרחיק לכת, לראות את הצו המוסכם בעניין "תנובה" שבימים אלה ניתן על-ידי ההגבלים העסקיים, אמור להיות פה איזשהו סוג של תיאום.

<ערן מאירי: כי אם הספק אומר, אני בשבועות רוצה לתת מבצע על גבינה לבנה, למשל, אז עכשיו הוא צריך ללכת לקמעונאי א' ולהגיד לו, רגע, תדע, אני הולך לעשות מבצע, אתה מנוע מלעשות מבצע בתקופה מסוימת, והוא אמור לסדר את זה עם הספקים האחרים.

איילת נחמיאס ורבין: ערן, אבל לכן שאלתי אותך מה אחוז המבצעים שהם ורטיקליים, שזה יצרן רשת, מתוך כל המבצעים?

<ערן מאירי: אנחנו מדברים באלפי מבצעים, שרובם הגדול הם מבצעים שהרשת נותנת, ואילך אומרים, מכיסה.

<ערן מאירי: אבל יש הרבה מבצעים שהכול ביחד עם הספק.

איתן כבל: אני לא רוצה שנתעמק.

איילת נחמיאס ורבין: אני רק רוצה שנדע מה היקף הבעיה.

<ערן מאירי: אני בסך-הכול אומר שצריך להיות מודעים ברשות ההגבלים העסקיים כדי שלא יהיו - - -

איתן כבל: העניין ברור.

איתן כבל: אני רק אומר לך מילה אחת, אפרופו החגים שבאופן טבעי בשבועות מוצרי חלב, בט"ו בשבט, בראש השנה, ולכל חג יש את המאפיין המסוים שלו.

<ערן מאירי: לפעמים זה ליום הילד, לפעמים ליום המשפחה - - -

איתן כבל: בסדר, אבל אלה לא פורצים ללוח.

איתן כבל: הם קיימים.

איתן כבל: כשאתה אומר לי בחג מסוים שזה מבצע, אני רוצה לדעת שזה באמת מבצע כי בט"ו בשבט אני אקנה את הפירות היבשים, את מוצרי החלב אני אקנה וכן הלאה, אני רוצה לדעת שבהתכתבות הזאת בינך לביני כלקוח יש באמת שקיפות שהיא באמת לא מנצלת בהפוך על הפוך את העובדה שאני צריך לקנות את המוצר הזה.

<ערן מאירי: אין לנו ויכוח על זה, רק צריך למצוא את המנגנון.

איתן כבל: ערן, העניין ברור.

איתן כבל: יש כאן עניין שצריך לתת עליו את הדעת, ואנחנו ניתן עליו את הדעת.

<נופר טל: יש גם את המוצרים העונתיים.

איתן כבל: כן.

איתן כבל: ג'וש, בבקשה.

<ג'וש גולדשמיד: בוקר טוב.

<ג'וש גולדשמיד: ראשית, תודה על הברכות בהתחלה ותודה על קיום הדיון.

<ג'וש גולדשמיד: אני מברך גם אותך יושב-ראש הוועדה וגם את הוועדה וגם את משרד הכלכלה ואת הרשות על הסדרת הנושא הזה.

<ג'וש גולדשמיד: המועצה לצרכנות מקבלת מעל 40,000 תלונות ציבור בשנה בכל התחומים, ואם שאלת קודם כמה תלונות פחות או יותר, אז אנחנו יודעים שרוב הצרכנים לא מתלוננים על נושא המבצעים הפיקטיביים.

<ג'וש גולדשמיד: ומאות התלונות שיש לנו כל שנה בנושא הזה זה קצה-קצהו של הקרחון, וזה ברור כי בואו נתעלם לשנייה כל אחד מתפקידו ואת מי הוא מייצג פה, ננסה, זה מאוד קשה, אין פה אחד שיושב באולם ואין צרכן שיושב בארץ שלא מתאכזב מעצמו מדי יום, שבוע, למה קנינו את זה, למה עבדו עלינו כאן, למה אינספור הביטויים למבצעים: מבצע חיסול, מבצע מיוחד, מכירה מיוחדת, רק היום, רק החודש, זה דברים שקיימים.

<ג'וש גולדשמיד: מותר לנו להיות אור לגויים בדברים מסוימים.

<ג'וש גולדשמיד: פה אנחנו כבר לא נהיה אור לגויים כי יש הרבה מאוד מדינות שכידוע, וגם לפי ה-RIA המאוד-מאוד מדוקדק שנעשה, הדבר הזה קיים בהרבה מאוד מדינות.

איתן כבל: ג'וש, סליחה, אני רוצה לקטוע אותך.

איתן כבל: יש הנחיה מאוד חדה וברורה של יו"ר הכנסת שאין הארכות, לא נותנים לנו הארכות, וההנחיה היא עד כדי כך שאם אני מתעקש, החובה של צוות המינהל של הכנסת היא פשוט לקום ולצאת.

איתן כבל: לי קשה עם אירוע כזה, שאני פשוט נפרד מהם ככה באופן טראומתי וחד.

איתן כבל: אני רוצה להודיע - נותרו עוד ארבעה דוברים, רשום לי כאן, ונשארו גם אלה שלא נרשמו.

איתן כבל: יפתח את הדיון הבא ג'וש, ולאחר מכן שי דיין, עורכת-דין חן שומרת, עורכת-דין עפרה לוי, עורכת-דין לילי לאה בורוכוב.

איתן כבל: זו הרשימה ואתם נתחיל.

איתן כבל: היה דיון מעניין, מאוד נהניתי, והוא גם היה ברובו המכריע מאוד ענייני בתוך התהליך.

איתן כבל: אני מציע גם לכם ואני מציע לגופים השונים להתקדם בתהליך מול הרשות, ואני מבקש רק שכשתרגישו שעשיתם עוד צעד אחד בתוך הסבב אחרי השיחות האלה, אנחנו נקבע כבר את הדיון.

איתן כבל: אני חושב שהחוק הזה הוא מספיק חשוב שנשתדל אותו מה שיותר מהר.

איתן כבל: תודה רבה לכם.

איתן כבל: הישיבה נעולה.